
Prijedlog opisa aktivnosti za Školski kurikulum 
Identifikacija darovitih učenika u području matematike T42022

Cilj: CI SDŽ u suradnji s Nacionalnim centrom za vanjsko vrednovanje obrazovanja, Prirodoslovno matematičkim fakultetom u Splitu te svim osnovnim školama Splitsko-dalmatinske županije provodi projekt Identifikacija potencijalno darovitih učenika u području matematike s ciljem uočavanja i identifikacije potencijalno darovitih učenika u području matematike kako bi im, u suradnji sa školama, omogućio razvoj potencijala.

Ishodi - Učenici će moći:
· Utvrditi razinu svoga znanja u području matematike.
· Dobiti povratnu informaciju o svojim sposobnostima i mogućnostima u području matematike.
· Ojačati svoje samopoštovanje i povećati razinu motivacije za daljni napredak i razvoj u području matematike.
· Ovisno o svojim potencijalima, uključiti se u izvanškolski program CI matematike i/ili u programe na razini škole. 

	Nastavnici i stručni suradnici će moći:
· Dobiti povratnu informaciju o znanju i mogućnostima svojih učenika.
· Provesti identifikaciju potencijalno darovitih učenika u području matematike.
· Iskoristiti prikupljene podatke za planiranje daljnjeg rada sa svojim učenicima. 

Namjena: Projekt je namijenjen svim učenicima četvrtih razreda u SDŽ, a sudjelovati mogu svi učenici kojima roditelji daju suglasnost za testiranje. Namjena ovako sveobuhvatnog testiranja s baterijom testova jest da se zahvate svi potencijalno daroviti učenici te da im se na vrijeme pruži podrška u razvoju njihovih sposobnosti kroz sustavno praćenje, obogaćivanje programa i socio-emocionalnu potporu. 

Nositelji: CI SDŽ,  NCVVO, PMF Split, osnovne škole, školski koordinatori

Sudionici: svi (zainteresirani) učenici četvrtih razreda osnovnih škola u SDŽ

Način realizacije: CI SDŽ će koordinirati provedbu testiranja u školama, surađujući sa školskim koordinatorima koji provedbu organiziraju na razini škole. Ispitni materijali pripremaju se u suradnji sa NCVOO-om, a analiza prikupljenih podataka u suradnji sa PMF-om Split. Testiranje će se provesti u matičnim školama tijekom ožujka 2022. godine, a priprema projekta započinje već u rujnu. 

Način vrednovanja: analiza prikupljenih podataka; evaluacija učenika, nastavnika i stručnih suradnika nakon provedenog testiranja

Vremenik: tijekom nastavne godine, a sukladno planu provedbe 

